Pachinyorwa chino paunganidzwa mashoko anotaura kuzvara. Kuzvara kupona kana kubara (to bear children, to beget) iri rinotaura chiitiko chokuwanda kwemhuri ichizvarwa. Vamwe kuChiKaranga vanoti kuchira?? Kubarisa, kuberekesa kana kubaritsa (1. Be prolific - kururudza; 2 Be able to reproduce e.g. bull). Kuponiwa kana kuzvarwa (to be born; nativity). Kusununguka iri shoko rinotaura kubuda kwemwana uye kurerukirwa kwemudzimai azvara. Kubereka iri shoko rinotaura chiitiko chekubva pakunamba nhumbu kusvika pakubuda kwemwana. Kusurumuka (1. give birth,2. child birth, 3. bear) zvinotaura kuzvara - apa kurevera nenzira yokutakura pamuviri sezvinoitwa nevakadzi - gestation period kuEnglish. Kusurumutsa, kuchinga kana kugamuchira (act as midwife) apa kureva kuchinga mwana sanyamukuta. Kupombonoka (give birth) iri shoko rinotaura kurerukirwa kwemunhukadzi kana mwana azvarwa abuda. Kubaritsa (to cause or produce sparks, to be prolific). Kurongera zvinotaurwa pakuzvarwa kwemapatya. Kururudza; Kurudzanisa, kubarata (bear much of children or fruits; be prolific) mazwi anotaura kubereka vana vazhinji. Shoko iri rinoshandiswawo pakubereka michero yakawanda kana zvimwewo zvibereko. Kutumbura ndiko kuzvara, nyakutumbura ndivo amai nyakubereka.